*География и икономика* 

*7. клас*

***1. Климат на Европа***

***1.1.Фактори, които формират климата***

***1.1.1. Географското положение***

Географското положение на Европа между 35° и 71° с.г.ш. обуславя броя на климатичните пояси в нея (Фиг. 1). С най-голяма площ е умереният климатичен пояс. На юг от него е разположен субтропичният климатичен пояс, а на север се редуват субполярният и полярният климатичен пояс.



**Фиг. 1. Климатични пояси и области в Европа**

Климатът в Европа се формира под въздействието на три въздушни маси – тропични, умерени и полярни. С най-голямо климатично влияние са умерените въздушни маси – океански и континентални. Океанските въздушни маси се формират над Атлантическия океан. Те пренасят влажен въздух през цялата година. През лятото са относително по-хладни, а през зимата – по-топли. Те формират океанския климат по западното крайбрежие на континента. Континенталните въздушни маси се формират над сушата на Европа и Азия. Те са сухи, много студени през зимата и горещи през лятото.

***1.1.2. Релеф***

Липсата на високи планински вериги по западното крайбрежие е причина океански въздушни маси да проникват свободно на изток. В планините над 1000 m се формира планински климат.

Силно разчленената брегова линия на Европа засилва влиянието на океаните и моретата. Най-съществено е значението на Атлантическия океан поради преобладаващата посока на въздушните маси от запад на изток. Важна роля за климата има Северноатлантическото топло течение. То обуславя по-меката и влажна зима по западното крайбрежие на Скандинавския полуостров.

***1.2.Елементи на климата***

***1.2.1. Температура***

Температурите се променят по географска ширина и по надморска височина. Но освен това през зимата те се понижават от запад на изток, тъй като постепенно отслабва влиянието на океанските въздушни маси. Най-високи температури са измерени на Балканския полуостров (48°С), а най-ниски – в Североизточна Европа (–52°С).

*География на Европа 7. клас*

***1.2.2. Валежи*** 

От запад на изток с отдалечаване от Атлантическия океан валежите постепенно намаляват. Най-голямо количество е измерено в ст. Църквице – 4593 mm. Тя е разположена в Динарските планини, на западните склонове, които посрещат влажните въздушни маси от Средиземно море. Най-малко валежи са измерени в Прикаспийската низина – 160 mm. 

***1.2.3. Ветрове*** 

Преобладаващи ветрове в Европа са западните и югозападните, които пренасят влажен въздух през цялата година. Североизточните ветрове са много студени и влияят главно през зимата.

***1.3.Климатични пояси и области***

**Таблица 1**

| ***Полярен климатичен пояс.*** Обхваща най-северните острови  на Европа, където Слънцето през по-голямата част от годината  е ниско над хоризонта и средните годишни температури са  отрицателни. Валежите са малко.  Климатограма на ст. о. Мечи |
| --- |
| ***Субполярен климатичен пояс.*** Обхваща крайните северни  части на континента и островите, разположени около Северната  полярна окръжност. Формира се под влияние на две въздушни  маси – полярни и умерени. Зимата е дълга и студена, а лятото –  кратко и прохладно. В западната крайбрежна част, където влияе  Северноатлантическото течение, валежите са над 1000 mm.  Климатограма на ст. Наврик |
| ***Умерен климатичен пояс.*** Той е най-обширният в Европа.  Формира се главно под влияние на умерените въздушни маси,  но през лятото в южните части действат тропичните въздушни  маси, а през зимата нахлуват полярни въздушни маси. В пояса  се обособяват две климатични области – океанска и  континентална.  Климатограма на ст. Корк |
| ***Субтропичен климатичен пояс.*** Обхваща Пиренейския,  Апенинския, част от Балканския полуостров и островите в  Средиземно море. Формира се под влияние на умерените и  тропичните въздушни маси. Зимата е влажна и мека, а лятото е  сухо и горещо.  Климатограма на ст. Палермо |
| ***Планинска климатична област.*** Обхваща земите с  надморска височина над 1000 m. От подножията към билата  температурата се понижава, валежите и скоростта на вятъра се  увеличават.  Климатограма на ст. Цугшпице |

*Стр.* ***2*** *от* ***3***

*География на Европа 7. клас*

***Съдържание:*** 

1. Климат на Европа ............................................................................................................. 1 1.1. Фактори, които формират климата.......................................................................... 1 1.1.1. Географското положение................................................................................... 1 1.1.2. Релеф ................................................................................................................... 1 1.2. Елементи на климата................................................................................................. 1 1.2.1. Температура........................................................................................................ 1 1.2.2. Валежи................................................................................................................. 2 1.2.3. Ветрове ................................................................................................................ 2 1.3. Климатични пояси и области ................................................................................... 2 

***Списък на фигурите:***

Фиг. 1. Климатични пояси и области в Европа ..................................................................... 1

***Списък на таблиците:***

Таблица 1................................................................................................................................... 2

| **В** |
| --- |

Валежи, 2

| **К** |
| --- |

Климат, 1

***Задачи:***

| **П** |
| --- |

положение, 1

| **Р** |
| --- |

Релеф, 1

| **Т** |
| --- |

Температура, 1

| **Ф** |
| --- |

Фактори, 1

1. Изработваме структурата на текста;

2. Изработваме самостоятелни стилови формати за всяко ниво: Стил „Ниво 1” – размер 15, B, I, разстояние с предишен абзац 6pt, номерация – Outline Numbering – Level 1;

Стил „Ниво 2” – размер 14, B, I, разстояние с предишен абзац 6pt, номерация – Outline Numbering – Level 2;

Стил „Ниво 3” – размер 13, B, I, разстояние с предишен абзац 6pt, номерация – Outline Numbering – Level 3;

Стил „Текст“ – размер 12, абзац – двустранно подравнен, отстъп на пътвия ред, разстояние с предишен абзац 6pt;

3. Определяме нивата на отделните заглавия и прилагаме стиловите формати; 4. Изработваме съдържание в края на документа;

5. Надписваме на фигурите и изработваме справочник от именуваните фигури; 6. Азбучен указател;

7. Воден знак;

8. Колонтитули.

*Стр.* ***3*** *от* ***3***