**ПУ „Паисий Хилендарски“**

Факултет: Математика и Информатика

Избираема дисциплина: Бизнес Право

Задание: Казус № 3

Изготвил: Александър Каранейчев

Фак. Номер: 2001261008

**Казус № 3**

**Вариант 1:**

По самото описание разбираме, че са били сключени 2 договора. Първият е сключен между младия датчанин с продавача от фирмата „Керемиди ООД“ в град София, Република България за покупката относно 10 000 бр. керемиди. Вторият договор отново е сключен между младия датчанин, но този път с фирма за превозването на керемидите в Базел.

*Определете срещу кого датчанинът може да предяви искове?*

При доставянето на керемидите в Базел става ясно, че 70% от тях са били счупени (по време на превозването, може би). Допускаме, че керемидите са били здрави при закупуването им. Също така младия датчанин ги е платил по-време на сключването на договора между него и фирмата която е трябвало да ги достави до желания адрес - Базел, Швейцария. Ако керемидите са били счупени по време на доставката, то тогава купувачът (18-годишния датчанин) може да предяви искове срещу фирмата доставчик за счупването им и да иска възобновяване или някакъв вид обезщетение от фирмата. Това е тяхно задължение да предотврати и да бъде подготвена за всякакви варианти при превоза на чупливи елементи.

*Какви биха били евентуалните претенции?*

Договорът е бил сключен в Базел (Швейцария). Сделка е имало между двете страни и е потвърдена, чрез сключване на договор и не може да бъде нарушена по никакъв начин. Лицето (18-годишният датчанин) може да предяви претенции за обезщетение за нанесените щети по товара. Претенциите на купувача биха били обезщетени в размер на 70% към фирмата превозвач.

*Какви са шансовете за успех?*

Шансовете за успех не могат да се изчислят толкова лесно, поради липсата на информация в казуса, за това дали счупените керемиди са по вина на фирмата превозвач или не. Според **чл. 49, ал. 2 от КМЧП** е посочено, че чуждите граждани в Република България имат същите права, каквито имат българските граждани. Ако фирмата е виновна и бъде доказано, то тогава шансовете на младият датчанинът се увеличават тъй като той разполага с писмен договор и може да го представи пред съд ако се стигне до там.