**5.**

**ПАТЕНТ И РЕГИСТРАЦИЯ НА ПОЛЕЗНИ МОДЕЛИ И ПРОМИШЛЕН ДИЗАЙН**

**Нематериалните блага представляват резултатите, получени от интелектуалната човешка дейност, обективирани в някакъв материален носител.** Появата на нематериалното благо представлява цялостен процес, който обхваща поне следните две стъпки: на първо място, формирането на психологическо ниво на идея за създаването на конкретното нематериално благо и на второ място – неговото закрепване в материален, веществен носител. Това е моментът, в който нематериалните блага стават част от социалната действителност и за техния титуляр възниква закрилата, която получава от позитивното право. **Горното важи с пълна сила за авторското право и сродните му права.**

**Не така, обаче стоят нещата с обектите на индустриалната собственост. За да възникнат те, е необходима още една предпоставка, а именно – да бъдат признати като такива от правния ред. Обектите на индустриална собственост за разлика от обектите на авторското право и сродните му права, подлежат на регистрация от нарочен държавен орган (в Република България това е Патентно ведомство), който осъществява правната закрила върху обектите на индустриална собственост.**

**Същност на обектите на индустриална собственост. Характеристика на правата върху обектите на индустриална собственост.**

Както беше посочено по-горе, **обектите на индустриална собственост въплъщават нематериални блага. Те не са вещи,** макар субективното право върху обекта на индустриална собственост по своята природа да се доближава най-вече до субективното право на собственост. Вещите представляват самостоятелни веществени неща. Характеризират се с материалност, могат да бъдат телесно възприети. Така не са вещи нещата, които имат мислено съществуване, пък макар и съдържащи се в материален носител, в това число и обектите на индустриална собственост.

**На първо място, по своите характеристики правото върху обектите на индустриалната собственост в голяма степен се доближава до правото на собственост.** Също като него то е сложно, абсолютно и изключително право. Така, от една страна, **правото върху обектите на индустриална собственост дава възможност на своя носител да владее, да използва и да се разпорежда с конкретния обект на индустриална собственост. От друга страна, правото върху обектите на индустриална собственост установява задължение за всички останали правни субекти да не го нарушават.** Затова го определяме като абсолютно. На трето място, правото върху обектите на индустриална собственост е „монополно“ (изключително) право. Това означава, че никой друг не може да реализира правомощията, произтичащи от него,освен титуляря му и последният може да забрани използването на обекта на индустриална собственост от другите правни субекти. Ето защо може да се каже, че носителят на правото върху обект на индустриална собственост има пълна правна и фактическа власт върху него – може да върши всичко, което не му е забранено от правния ред – да го владее, използва, да се разпореди с него и да забрани на трети- те лица да ги използват без негово съгласие.

На следващо място, правото върху обектите на индустриална собственост има двояка природа. То съдържа в себе си две групи правомощия – неимуществени и имуществени. Първата група правомощия са, макар и малобройни, строго лични и поради това – неотделими от своя носител. Към групата на неимуществените права спадат: правото на авторство върху изобретението или полезния модел, правото на авторство върху промишления дизайн, правото на авторство върху сорт или порода животни.

Втората група правомощия – имуществените, са следните: възможността на титуляря да използва обекта на индустриална собственост; да разреши използването му от трети лица (като предоставя изключителна или неизключителна лицензия); да акумулира плодовете (доходите), които обектът на индустриална собственост носи; да извършва разпоредителни действия с обекта на индустриална собственост; да забрани използването му без негово съгласие.

**Прехвърляне на права върху обектите на индустриална собственост**

**Основен белег на обектите на индустриална собственост е, че те притежават имуществена стойност, определена цена.** Този техен признак се дължи на факта, че възникването им е плод от често многогодишна интелектуална дейност и влагането на значителни парични средства за тяхното създаване. Ето защо нормално е притежателите на права върху обектите на индустриална собственост да желаят да извлекат печалба от тях.

Правомощията, съдържащи се в правото върху обектите на индустриална собственост, имат преобладаващо имуществен характер. Тази особеност дава възможност търговската марка, изобретението, промишленият дизайн и пр, да бъдат включени в гражданския оборот. Това може да стане по различни начини. Така **обектите на индустриална собственост могат да бъдат обект на прехвърлителни възмездни сделки (покупко-продажба, замяна) или на безвъзмездни сделки (дарение); на лицензионни договори; могат да бъдат обект на непарична вноска (апорт) в капитала на търговските дружества; могат да бъдат обект на особен залог; да са част от наследствената маса и т.н.**

Следва да се отбележи, че **правото върху географско означение (наименование за произход и географско указание) не може да се прехвърля**. Причината е в спецификата на правото върху този обект на индустриална собственост – то се свежда единствено във възможността за ползване на географското означение от вписания ползвател. Последният не притежава правото върху географското означение и не може да се разпорежда с него под каквато и да е форма. Идеята на тази забрана е в недопускането на установяване на монополно положение – всеки производител, който произвежда своята продукция в определената като географско означение територия, ако отговаря на изискванията, може да се впише като негов ползвател и да поставя по подходящ начин върху стоките, за които е регистрирано географското означение и които произвежда. Все пак забраната за прехвърляне на правото на ползване върху този вид обект на индустриална собственост не е абсолютна. Тя може да бъде преодоляна по пътя на придобиване на търговското предприятие или при преобразуване на търговското дружество, вписано като ползвател. Така на негово място ще възникне нов правен субект, който има право да поиска вписване като нов ползвател на географското означение.

С оглед това дали прехвърлянето на правото върху обекта на индустриална собственост настъпва по волята на неговия притежател или правопроменящият юридически факт настъпва по силата на закона, можем да разграничим договорно прехвърляне и прехвърляне по силата на закона.

**Договорно прехвърляне на правата върху обектите на индустриална**

**собственост.**

**При договорното прехвърляне на обектите на индустриална собственост, в зависимост от това колко са страните, които правят волеизявление, се различават двустранни и едностранни сделки.** При двустранните сделки правото върху съответния обект на индустриална собственост се прехвърля от един субект, наречен прехвърлител, на друг субект,обозначаван като приобретател срещу определена цена. Договорът за прехвърляне на правото върху обект на индустриална собственост представлява възмездна, консенсуална сделка, тъй като, за да прояви облигационно-вещното си действие, не се изисква фактическо предаване на обекта на индустриална собственост. ; каузална сделка, защото за сключването винаги се изисква основание, причина, поради която се сключва. В **тази връзка следва да се постави въпросът формален ли е договорът за прехвърляне на ОИ**С? В правната теория се различават три основни вида форми на сделките:

**При първата група сделки спазването на изискванията за форма е въздигнато като предпоставка за тяхната действителност**. Формата на сделките се определя от императивни правни норми, т. е. когато законът предвижда квалифициран начин за обективиране на волята на страните по сделката.

**Въпреки това, горното не води до извода, че договорът за прехвърляне на правото върху ОИС е неформален.** От една страна, в доста случаи, макар да не е поставил като изискване за валидност на договора писмената форма, законодателят е ограничил възможността за доказване на някои факти и обстоятелства, като е предвидил форма за доказване. Това са процесуалните пречки за доказването, предвидени основно в чл. 164 от ГПК. От друга страна, има множество случаи, при които е налице изискване даден договор да бъде сключен в писмена форма, за да могат от него да се черпят възражения срещу трети лица, които не са страни по договора. В тази хипотеза безспорно попадат и договорите за прехвърляне на права върху ОИС – чл. 21, ал. 5 от ЗМГО, чл. 24, ал. 4 от ЗПрД. Така, макар за последните изрично да не е предвидена писмена форма за валидност, то те са формални от гл. т. на обстоятелствата, които се доказват с тях и във връзка с тяхната противопоставимост.

**Договорът за прехвърляне на правата върху обект на индустриалната собственост следва да притежава всички необходими елементи на обикновения договор за покупко-продажба, уреден в ЗЗД**. Така съществените елементи при този вид договори са: валидни волеизявления на страните; основание за сключване на договора (кауза); предмет на договора (прехвърлянето на правата); обект (необходима е индивидуализация на ОИС посредством неговия регистров номер) и типичните права и задължения на страните.

В договора за прехвърляне могат да се уговорят и допълнителни условия (т. нар. несъществени елементи или accidentalia negotii), примерно за срок, условие, относно начина на плащане на цената и пр. Липсата на допълнителните условия по договора не води до неговата недействителност.

Тук следва да се посочат някои особености при прехвърлянето на правото върху обектите на индустриална собственост. При търговската марка като обект на индустриална собственост договорът за покупко-продажба може да има за предмет прехвърлянето на правото върху марката само за един или няколко, а не за всички класове стоки и/или услуги, за които е регистрирана марката.

Второ, **прехвърлянето на правото върху марка подлежи на вписване в Държавния регистър на марките, воден от Патентно ведомство**. Вписването на прехвърлянето е част от охранително-регистърно производство. То започва по искане на заинтересуваните лица (правен интерес да искат вписване имат прехвърлителя и приобретателя). В производството се извършва първоначална проверка на формалните изисквания към искането (заплатена ли е дължимата държавна такса, приложено ли е пълномощно, когато искането е подадено чрез представител по индустриална собственост), проверка по същество и завършва с разпореждане на председателя на Патентно ведомство за извършване на вписването, респективно– с мотивиран отказ, ако са налице предпоставките за това.Режимът на прехвърлянето на правото върху изобретението и полезния модел е подобен на прехвърлянето на търговските марки. Същевременно при този вид обекти на индустриална собственост съществуват известни особености. Те са свързани първо с правото на преждеползване и правото на послеползване на изобретенията, респ. на полезния модел.

Правото на преждеползване и правото на послеползване могат да се прехвърлят. Това обаче може да стане само в случай, че изобретението, респ. полезния модел е част от предприятието на правния субект, който упражнява правото на преждеползване или правото на послеползване. Ето защо законът изисква прехвърлянето в този случай да се извърши като се прехвърли цялото или част от предприятието при условие, че упражняването на тези специфични субективни права се извършва само в рамките на прехвърленото предприятие.

Втората специфика е свързана с т. нар. паралелни заявки. **Позитивното право допуска едновременното съществуване на изобретение и полезен модел, които имат общ предмет от областта на техниката.** Паралелните заявки се използват основно, когато заявителят за регистрация на патент иска да се гарантира, че изобретението му ще получи правна закрила, дори да не отговаря на изискванията за получаване на патент за изобретение, като за тази цел подава едновременно и заявка за регистрация на полезен модел, където не се извършва експертиза по същество. Правото на паралелно заявяване може да бъде предявено до изтичането на два месеца от датата на получаване на решението по заявката за патент. Особеното при прехвърлянето на паралелните заявки е свързано с това, че прехвърлянето на правото вър- ху единия обект на индустриална собственост (изобретение или полезен модел), регистриран при условията на паралелно заявяване, ex lege води до прехвърляне на правото и върху другия обект на индустриална собственост, дори правото върху единия обект на индустриална собственост да е възникнало преди правото върху другия обект на индустриална собственост.

**Прехвърляне на обектите на индустриална собственост чрез замяна**

**В законодателството, регулиращо режима на обектите на индустриална собственост не съществува изрична забрана за начина, по който може да бъде прехвърлен даден обект на индустриална собственост. Ето защо няма пречка търговската марка, изобретението, промишленият дизайн и пр. да бъдат прехвърлени посредством замяна**. Покупко-продажбата и замяната като способи за прехвърляне на вещни права са сходни. И двата са двустранни и възмездни. Разликата е в характера на престациите. Докато при покупко-продажбата продавачът прехвърля собствеността върху обекта на индустриална собственост, а купувачът заплаща уговорената цена, то при замяната двете страни винаги взаимно си прехвърлят права. В конкретния случай, от една страна винаги правото върху нематериалното благо, инкорпорирано в обекта на индустриална собственост, а от друга – вещ, имуществени права, друго нематериално благо. Тъй като сходството между покупко-продажбата и замяната явка за регистрация на промишлен дизайн да бъдат включени няколко дизайна, ако продуктите, в които са включени или към които са приложени дизайните, принадлежат към един клас на Международната класификация на промишлените дизайни съгласно Спогодбата от Локарно или към един и същ комплект или композиция от изделия. При прехвърляне на промишлен дизайн, регистриран при условията на множествена заявка, прехвърлянето може да има за предмет както всички, така и отделни дизайни, включени в нея. При промишления дизайн, подобно на изобретенията и полезните модели, също е признато право на преждеползване върху промишлен дизайн, което се прехвърля само заедно с търговското предприятие, в което е възникнало.

Правните последици на вписването на прехвърлянето на обектите върху индустриална собственост в съответния Държавния регистър (на марките, на патентите, на полезните модели, на промишления дизайн и т. н.) имат оповестително и доказателствено действие. Смисълът на вписването е, че прехвърлянето има действие за третите лица от момента на вписването му в Държавния регистър, т. е. преди вписването договорът за прехвърляне на съответния обект на индустриална собственост не може да се противопостави на трети лица, придобили права върху същия обект на индустриална собственост.

**Не на последно място, прехвърляне на право върху обект на индустриална собственост може да се извърши не само тогава, когато той бъде регистриран, но и в процеса на неговата регистрация, т. е. не е налице обект на индустриална собственост, но има редовно подадена заявка за неговата регистрация.** Причината за признаването на това „квази право“ върху обектите на индустриална собственост се корени в закрилата, която трябва да се осигури на титуляря на един бъдещ обект на индустриална собственост. Разбира се, тази правна закрила е ограничена, не е абсолютна и монополна. Заявителят притежава само две правомощия: да използва обекта на индустриална собственост и да се разпорежда с него, но не и да забрани на трети лица да го използват без неговото съгласие.

**Прехвърляне на обектите на индустриална собственост чрез дарение**

**Дарението е друг способ за прехвърляне на права върху обекти на индустриална собственост. В договорната теория е възприето схващането, че то представлява едностранен безвъзмезден договор.**

Следва да се има предвид, че този способ за прехвърляне на право върху обект на индустриалната собственост е строго формален и договорът за дарение трябва да бъде в писмена форма с нотариална заверка на подписите.

**Обектите на индустриална собственост като част от капитала на търговските дружества**

**Обектите на индустриална собственост имат определена стойност.** В някои случаи тя е съществена, в други – по-незначителна. **Имущественият характер на обектите на индустриалната собственост обуславя тяхната парична оценяемост, поради което те са годни да бъдат непарични вноски в капитала на търговските дружества** – в ООД/ЕООД, АД/ЕАД и КДА (чл. 72 и 73 от ТЗ). Те съставляват активите на капиталовите търговски дружества. Такава е константната съдебна практика. Непаричните вноски се оценяват по реда на чл. 72, ал. 2 от ТЗ и тяхната стойност се вписва в активите на баланса на капитала на дружеството.

**Прехвърляне на обектите на индустриална собственост по силата на закона**

В болшинството от случаите на прехвърляне на изключителни права върху обекти на индустриална собственост правопроменящият юридически факт настъпва по волята на страните. Има, обаче хипотези, при които преминаването на изключителното право от един в друг патримониум става не доброволно, а по силата на закона. **Типични примери са преобразуването на търговските дружества и наследяването.**

**Прехвърляне на обектите на индустриална собственост при преобразуване на търговците**

До преобразуване на търговските дружества се стига с оглед реорганизация на тяхната структура – окрупняване, отделяне или разделяне на дружеството. **При промяната на правно-организационната форма на търговските дружества (вливане, сливане, разделяне и отделяне)** е налице универсално правоприемство, **при което имуществените права и задължения (в цялост) или дялове от тях на един правен субект преминават към друг правен субект.** Към правоприемника преминават и имуществените права върху притежаваните от праводателя обекти на индустриална собственост.

Типичен случай на прехвърляне на права върху обекти на индустриална собственост ex lege е налице при прехвърлянето на търговското предприятие на търговеца в цялост. В случая търговското предприятие се прехвърля като съвкупност от имуществени права, задължения и фактически отношения, т. е. налице е универсално правоприемство.

**Обектите на индустриална собственост като част от масата на наследството**

**Със смъртта на едно лице се погасяват неговите политически, семейни и чисто личните права. Повечето от имуществените права (т. е. онези права, които са оценими в пари), обаче, продължават своето съществуване в гражданския оборот**. Продължават да съществуват и онези имуществени задължения, които не са чисто лични. Сборът от тези патримониални права и задължения образуват една правна съвкупност, наречена наследство. **Тази правна съвкупност преминава чрез универсална сукцесия (правоприемство, наследяване) върху нов правен субект – наследника на починалото лице.**

**Единственото изключение от групата на обектите на индустриална собственост са географските означения. Те не могат да бъдат наследявани поради естеството на своята правна същност, тъй като при тях говорим единствено за право на ползване.**

**Обектите на индустриална собственост като обект на принудително изпълнение по общия ред на ГПК**

Българското законодателство, регулиращо обществените отношения по повод индустриалната собственост изрично предвижда, че **търговските марки, патентът за изобретение, полезният модел и промишленият дизайн могат да бъдат обект на особен залог.** Новите сортове растения и породи животни, както и топологиите на интегралните схеми също могат да бъдат обекти на особен залог.

**При принудителното изпълнение върху обектите на индустриална собственост,които са обект на особен залог, не са налице практически трудности. При неизпълнение на обезпеченото по реда на ЗОЗ задължение, заложният кредитор може да пристъпи директно към удовлетворяване на своето вземане.** Не му е необходимо нарочно изпълнително основание, директно преминава към публична продажба на заложеното имущество.

**Не така стоят нещата при принудителното изпълнение върху права върху обектите на индустриална собственост по общия ред**. ГПК предвижда различни изпълнителни способи в зависимост от предмета на притезанието, което следва да се изпълни принудително. **Изпълнението на парични притезания е насочено към осребряване имуществото на длъжника, което обхваща различни права – материални (движими и недвижими вещи, средства за производство и т. н. ) и нематериални (авторски и сродни права, права върху марки, изобретения, промишлени дизайни и пр.).** Така в зависимост от вида имущество, към което е насочено принудителното изпълнение, са уредени различни изпълнителни способи: изпълнение върху движими вещи; изпълнение върху недвижими вещи; изпълнение върху вещи съпружеска имуществена общност; изпълнение върху вземания на длъжника. Както приема Върховният съд в тълкувателната си практика, по своето естество всеки изпълнителен способ представлява особен изпълнителен процес, който се урежда от важащите само за него особени правила.

Действително процесуалният закон не предвижда изричен ред за принудително удовлетворяване на кредитора от притежаваните от неговия длъжник обекти на индустриална собственост. ***В тази връзка резонно е да се поставят няколко въпроса: първо, могат ли изобщо обектите на индустриална собственост да бъдат обект на принудително изпълнение по ГПК? Второ, възможно ли е при липса на изрично уреден изпълнителен способ да се приложат по аналогия правилата на друг способ за изпълнение?***

|  |
| --- |
| **ИЗОБРЕТЕНИЯ И ПОЛЕЗНИ МОДЕЛИ Патенти се издават за изобретения, които са нови, имат изобретателско равнище и са промишлено приложими. Не се считат за изобретения: • открития, научни теории и идеи; • математически методи и формули; • резултати от художествено творчество; • планове, правила и методи за интелектуална дейност, за игри  или делова дейност; • програми за електронноизчислителни машини; • представяне на информация.**  Патенти се издават за полезни модели, които са нови и промишлено приложими. **Закрила се предоставя на обекти с конструктивно-технически особености, отнасящи се до усъвършенствуване на конструкцията, формата или пространственото съчетаване на елементите на изделия, инструменти, устройства, апарати или техните части, материали и други с производствено или битово предназначение**.  **Срок на действие на патент за изобретение: до 20 години от датата на подаване на заявката.  Срок на действие на патент за полезен модел: 10 години от датата на подаване на заявката.**  **Кратко описание на процедурата** Заявяване: **Заявките за патент се подават в Патентното ведомство на България**. Чуждите заявители извършват действия пред ведомство чрез представител по индустриална собственост. Експертиза: **Експертният отдел проверява дали заявката отговаря на формалните изисквания. Когато те се изпълнени се извършва експертиза по същество (материална) на базата на претенциите, описанието и чертежите.**  Публикации: **Заявките се публикуват в Официалния Бюлетин на Патентното ведомство на България задължително след изтичането на 18 месец от датата на подаване, съответно приоритетната дата. Тази публикация има сила на временна защита срещу трети лица, в случай че се издаде патент.** Прави се публикация също за всеки издаден патент. И за двете публикации и за издаването на патент се дължат такси. Необходими документи и информация за да се запази датата на подаване на заявка. Заявките се представят на български език и съдържат следните документи: • заявление за издаване на патент, съдържащ пълното име, адрес и гражданство на заявителите и изобретателите;  • описание на изобретението, разкриващо най-малко неговата същност, една или повече претенции, реферат;  • чертежи, ако са необходими за поясняване на изобретението; • декларация и приоритетно свидетелство, когато се претендира приоритет; • пълномощно за представителя по индустриална собственост, подписано и подпечатано от заявителя; • такса за заявяване, платени такси за експертиза, за претенции, за претендиран приоритет и за публикация на заявката.  Когато заявката се подава на друг език, датата на подаване се запазва, ако в тримесечен срок от тази дата се представят на български език.    **ПРОМИШЛЕН ДИЗАЙН**  **Промишленият дизайн е видимият външен вид на продукт или на част от него, определен от особеностите на формата, линиите, рисунъка, орнаментите, цветовото съчетание или комбинация от тях. Продукт е всяко изделие, получено по промишлен или занаятчийски начин, включително части, предназначени за сглобяване в съставно изделие, комплект или композиция от изделия, опаковки, графични символи и печатни шрифтове.** Правото върху дизайн се придобива чрез регистрацията му в Патентното ведомство. Дизайнът се регистрира, ако е нов и оригинален. Патентното ведомство издава сертификат.  **Срок на действие на регистрацията:**  **10 години от датата на подаване на заявката. Регистрацията може да се поднови за три последователни периода от по 5 години.**  **Кратко описание на процедурата**  Подаване на заявка:  **Заявката за регистрация се подава в Патентното ведомство.** Чуждите заявители извършват действия пред ведомство чрез представител по индустриална собственост. Експертиза: **Всяка заявка се проверява дали отговаря на формалните изисквания. Когато те са изпълнени, се извършва експертиза по същество в срок от една година.** Когато се установи, че заявеният обект или част от него може да се регистрира се взема решение за регистрация.  Регистрация:  **Промишленият дизайн се вписва в Държавния регистър на промишлените дизайни и се издава свидетелство за регистриран дизайн.** Заплащат се такси за публикация и издаване на свидетелство за регистриран дизайн.  **МАРКИ Марките са знаци, които са способни да отличават стоките и услугите на едно лице от тези на друго и могат да се представят графично. Такива знаци могат да бъдат думи, включително имена на хора, букви, цифри, рисунки, формата на стоката или нейната опаковка, комбинация от цветове, звукови знаци или всякакви комбинации от такива знаци. Марка е търговска марка, марка за услуга, колективна марка и сертификатна марка. Правото върху марката се придобива чрез регистрация, считано от датата на подаване на заявката.**  Срок на действие:  **10 години от датата на подаване на заявката. Регистрацията може да бъде подновена неограничено за следващи периоди от десет години.**  **Кратко описание на процедурата** Заявяване: **Заявката за регистрация на марки се подава в Патентното ведомство**. Заявката се отнася до една марка за стоки и/или услуги от един или повече класове на Международната класификация. Експертиза: **Всяка заявка се проверява дали отговаря на формалните изисквания**. Когато те са удовлетворени, се извършва експертиза по същество. Когато се установи, че марката отговаря на изискванията на закона се взема решение за регистрация на марката. Регистрация: **Марката се вписва в Държавния регистър на марките и в срок от един месец на заявителя се издава свидетелство за регистрирана марка.** Събират се такси за регистрация, публикация и издаване на свидетелство на регистрирана марка.  **ГЕОГРАФСКИ ОЗНАЧЕНИЯ Под географски означения се разбират наименования за произход и географски указания. Наименование за произход е наименованието на страна, район или определена местност в тази страна, служещо за означаване на стока, която произхожда от там и чието качество или свойства се дължат предимно или изключително на географската среда, включваща природни и човешки фактори. Географско указание е наименованието на страна, район или определена местност в тази страна, служещо за означаване на стока, която произхожда от там и притежава качество, известност или друга характеристика, които могат да се отдадат на този географски произход. Правната закрила на географските означения се предоставят чрез регистрацията им в Патентното ведомство. Правната закрила на географското означение се прекратява, когато престане да съществува връзката между качествата или особеностите на стоката и географската среда.**  **Кратко описание на процедурата** Подаване на заявка: **Заявката за регистрация на географско означение се подава в Патентното ведомство на България.** Експертиза: **Всяка заявка се проверява дали отговаря на формалните изисквания. Когато са удовлетворени тези изисквания се извършва експертиза по същество в 18-месечен срок.** Регистрация: **Когато се установи, че географското означение отговаря на изискванията на закона, се взема решение за регистрация в Държавния регистър на географските означения.** Заявителят се записва като ползувател и в срок от един месец се издава свидетелство за регистрация на географското означение. Заплащат се такси за регистрация, публикация и издаване на свидетелство за ползване на географско означение или за нов ползувател. |