**Упражнение 1. Описание на проекта SimpleDrawing**

Основната идея е да се направи проект на C# (може и на Java или друг език/среда, но примерите, които Ви давам, са на .NET C#), който да реализира част от функционалността на средата за моделиране STELLA (Стела). Stella 9 я има инсталирана във всички компютърни зали на ФМИ, а от сайта на фирмата-разработчик Isee Systems можете да си инсталирате и пробна версия, както и безплатен плеър на готови модели. Заготовка на проекта има във файла SimpleDrawing.zip (правен на упражненията по Инф. Моделиране)  
  
Моделът със зайци и лисици за SimpleDrawing е Zaici\_Lisici\_model.mdl, а подобен модел за Stella е във файла StellaModel.STM.  
  
Нужните промени и забелязаните бъгове в примерния SimpleDrawing проект (ако не започвате от нулата), които може да оправите (но не е ограничено с това):  
  
1. Да го направите независим от настройката на десетичната запетая в Windows. При настройка за запетая, вместо точка, която е по подразбиране за България, дава грешка в изразите в Simulation.cs.  
  
2. Да оправите графиката – да може да се сменя мащаба и маркировката по осите, спрямо избраната величина (да направите избор на величина в графиката). Може да направите логаритмично и линейно представяне (не е задължително).  
  
3. Да проверите коректната работа на solvera, разбиването на токени, работата със скоби и запетаи и да опитате да имплементирате и други прости функции, освен основните математически операции (+ - \* /), които са вече направени. Ако сложите функции, внимавайте с техните производни.  
  
4. Да внимавате графиката и симулацията да спират при отрицателна величина, може и да има настройка на величината, дали да позволява отрицателна ст-ст. Примерно в гората не може да има отрицателен брой зайци, но при симулиране на финансова величина отрицателната стойност е просто загуба.  
  
5. Да имплементирате указания (help).  
  
6. Да сложите About диалог с вашето име и фак. номер.  
  
Указание как да свалите зип файл от класрум - когато каже, че не може, горе вдясно натискате трите точки - после Отваряне в нов прозорец и там вече ще имате иконка за сваляне между + и трите точки.