***УПРАВЛЕНИЕ НА ПРОЕКТИ***

***Цели на курса***

Целта на учебната дисциплина „Управление на проекти“ е студентите да придобият базови знания и умения за ефективно управление на проекти. Разглеждат се основните стъпки от организирането и управлението на проекти: определяне на профил на проект, фази и организация на работата, изисквания на клиента, софримарне на екип и работа с хора, технологии за комуникация, управление на график, управление на разходи, управление на качество, управление на риска и др. Представят се логическите етапи на процеса на планиране, изпълнение и приключване на проект. В курса е включена и практическа част: работа с инструменти за планиране и управление на проекти.

Лабораторните упражнения имат за цел да развият практически навици по управление на проекти. В края на обучението студентите разработват курсов проект, при изготвянето на които се използва специализиран софтуер за проектиране, управление и отчитане на проекти. Разработените курсови проекти се представят и защитават публично.

***Организация на курса/ Насоки за студента***

Обучението обхваща 10 седмици, от които 9 са за изучаване на съдържанието на курса по теми и 1 е за проверка на знанията.

Всяка тема съдържа учебни материали в три части:

* В първата част "*Лекционни материали*" са публикувани лекциите - необходимо е да усвоите всички представени в тази част теоретични знания.
* Втората част "*Материали за упражнения*" съдържа задачи, илюстриращи изучавания учебния материал и примерни решения и указания за работа със специализиран софтуер за управление на проект.
* След като разгледате задачите за упражнения и решенията им, имате възможност да проверите знанията си като се опитате да изпълните самостоятелно задачите за упражнение.

***Материали за курса***

Всички *електронни материали* за учебния е-курс са публикувани в средата за Е-обучение на адрес [http://e-learning.uni-plovdiv.bg](https://e-learning.uni-plovdiv.bg/course/view.php?id=13).

*Допълнителна информация* за изучаваните теми можете да прочетете и в посочените в "Съдържание и литература" източници.

***Оценяване***

По време на триместъра студентите разработват курсов проект. Обучението по дисциплината завършва с**изпит.**В деня на изпита ***всички студенти представят своите курсови проекти***(50%от крайната оценка***), които се оценява по 3 (три) компоненти:****текстово описание на курсовия проект*, *реализация в софтуерна среда за управление на проекти* (вкл. декомпозиране на курсовия проект на етапи и дейности с аташиране на ресурси, различни видове диаграми, бюджет, справки и др.), *общо представяне на проекта* *пред публика* (под формата на мултимедийна презентация). След това в същия ден се провежда събеседване с всеки студент поотделно за оформяне на неговата крайна оценка. Задават се допълнителни въпроси на устното изпитване. Оформената оценка се мотивира пред студента и се вписва в изпитния протокол и студентската книжка.

Неполучилите положителна оценка се явяват на поправителен изпит, който се провежда при същите правила.

Ако и на поправката студентът не успее да издържи изпита, се явява на ликвидационен изпит през септември.

***Средства за комуникация и консултиране***

Всяка седмица са предвидени *присъствени часове/онлайн срещи за консултация с преподавателите*.

За осъществяване на електронна комуникация по време на провеждане на курса могат да бъдат използвани и:

* добавените към курса *форуми*;
* изпращане на *e-mail (sissiy88@uni-plovdiv.bg)*;
* изпращане *съобщение в СЕО Moodle*.