# **Подготовка на екипа**

Привет колеги, първата стъпка от вашето приключение е винаги свързана с организиране на работната ви среда. Тази среда ще служи като показно за всички задачи които сте свършили през триместъра.

## **Проектни итерации**

Проектна итерация е период от 2 седмици в които екипа работи по поставените му задачи. Задачите се изпълняват както самостоятелно така и по отделно. Итерацията приключва с публична защита и пред всички колеги на работата свършена през отчетния период.

## **Ролите във вашия екип**

Всяка екипна ротация се състои в избор на роли, разпределението им и извършването на набор от задачи касаещи тези роли. Ролите от които можете да си избирате са както следва

|  |  |
| --- | --- |
| Developer 1 | Разработва приложението |
| Developer 2 | Разработва приложението |
| QA | Грижи се за организацията и тестването на приложението |
| Project manager | Грижи се за организиране и разпределяне на задачите, подготовката на итерациите на проекта. |
| Product owner | Грижи се за защитата на продукта следенето на новите функционалности, промяната на съществуващите и отпадането на нерелевантните такива. |

Всяка една от ролите ще има различна активност през отделните итерации на проекта, като вие **като екип имате пълната свобода да ги разпределите както сметнете за редно**, в зависимост от вашите силни и слаби страни. Както казахме най-важният елемент в отбора е комуникацията.

**Забележка :** Всяка итерация изисква ролята да се поема от различен член на екипа. Не е позволено повторение на роли от един и същи студент.

## **Работно място**

**За да осигурим прозрачност на проектната дейност, всеки един от членовете на екипите трябва да разполага със самостоятелен акаунт в** [**GitHub**](https://github.com/).

Всеки един от екипите трябва да направи [организация в GitHub](https://github.com/account/organizations/new) в която ще публикува прогреса по своята разработка. Всяко едно от заданията ще включва конкретни стъпки, които трябва да се извършат за да се счита заданието за успешно изпълнено.

Името на организацията трябва задължително да следва следния шаблон softprocess-2019-2020-{team-name}

**Пример:**

Ако екипа ви се казва : Malicious Mouse името на вашата организация трябва да бъде **softprocess-2019-2020-malicious-mouse**

**Студентите задължително качват своите самостоятелни задания в репозиторито на организацията, на своя екип.**

Организацията трябвада покани ръководителя на курса **mihail-petrov за да може, да има прозрачност по активностите свързани със заданията.**

## **Изобр на роли**

**В началото на свяка итерация студентите попълват файла team-organisation. Сроковете за тази задача се разписва в рамките на заданието.**

## **Организиране на проекта**

Всички екипи създават едно единствено репозитори което се нарича **project.** Всяка една от итерациите на проекта се случва в отделна папка наречена **iteration-{n}** където n е броя на актуалната итерация. Пример : **iteration-1**.

Организацията е валидна за всички итерации освен ако изрично не е упоменато в заданието да се добави файл в различна директория от упоменатата.

За вдъхновение и пример можете да ползвате специално създаденото [demo репозитори за този курс](https://github.com/softprocess-2019-2020-malicious-mouse/project)

## **Допълнителни препоръки**

Всички проблеми в екипа се решават само и единствено в екипа, преподавателя няма да решава спорове и конфликти, бъдете дипломатични и знаите че отборната ви работа е една трета от крайната ви оценка.

Забавлявайте се и бъдете продуктивни, помагайте си, но не бъдете егоисти, цялата слава няма да бъде за вас ако вашият съотборник не си свърши работата и целия отбор пострада заради това.